Juazeiro - Wikipedija

# Juazeiro

### Izvor: Wikipedija

Juazeiro
Juazeiro noću, sa mostom koji ga povezuje sa Petrolinom u Pernambucu
Grb Juazeira
Opće informacije
Površina | 6415,4 km²
Stanovništvo | 203.261 stanovnika (procjena za 2005.)
Nadmorska visina | 368 m
Vremenska zona | UTC -3
Internet stranica | www.juazeiro.ba.gov.br
E-Mail-adresa | contato@juazeiro.ba.gov.br
Politika
Gradonačelnik | Joseph Wallace Faria Bandeira
Položaj u Bahiji i Brazilu

Juazeiro je grad i općina u istočnom Brazilu, u državi Bahia. Status grada je dobio još 1833. godine. Po popisu iz 2004. godine, ova općina ima 198.065 stanovnika na površini od 6415.4 km². Grad je dobio ime po juazeiro drvetu koji raste u okolini.

## [uredi] Zemljopis

Grad je smješten na Desnoj strani rijeke Sao Francisco, a preko rijeke, na drugoj strani se nalazi grad blizanac, Petrolina, Pernambuco. Ova dva grada međusobno povezana mostom, zajedno čine urbanu zonu od oko 500,000 stanovnika.

### [uredi] Udaljenosti

- Salvador 495 km

- Recife 790 km

- Rio de Janeiro 1906 km

### [uredi] Distrikti

Općina Juazeiro je sastavljena od 7 distrikta:

- Abóbora,
- Carnaíba,
- Itamotinga,
- Junco,
- Juremal,
- Massaroca i
- Pinhões

### [uredi] Klima

Klima je topla i suha. Juazeiro pripada polusuhom pojasu sjeveroistočnog Brazila sa malo padalina, koje variraju tokom godine. Kišno razdoblje je od prosinca do svibnja, a sušno od lipnja do studenog. Sa druge strane, dnevne temperature malo variraju u toku godine. U najtoplijim mjesecima (od rujna do siječnja), prosječna temperatura je oko 27 °C, a u najhladnijim (od veljače do kolovoza) oko 24 °C.

## [uredi] Gospodarstvo

Ovo područje je najpoznatije po poljoprivredi, koja se je počela razvijati, kada je počelo i navodnjavanje sušnijih dijelova u pozadini.

Izgradnjom umjetnog jezera Sobradinho na rijeci Sao Francisco, omogućio je velike količine vode za navodnjavanje čitave lijeve i desne strane rijeke, koje su do tada bile prilično isušene i neplodne. Navodnjavanje, u kombinaciji sa konstantnom temperaturom, tokom cijele godine, stvorilo je ogroman poljoprivredni potencijal. Najčešće se uzgajaju voće i povrće, pa je ova regija i najveći brazilski izvoznik voća i povrća.

Nekada uspavani gradovi na rijeci, Juazeiro i Petrolina, postaju poljoprivredni centri. Ovo otvara nova radna mjesta, što privlači ljude u ove gradove. Jedina dva mjesta u unutrašnjosti sjeverozapadnog Brazila koja su uvećala broj stanovnika su Petrolina i Juazeiro (Petrolina-Juazeiro, kako ih često zajedno zovu). Broj stanovnika u ova dva grada se za dvadeset godina uvećao sa 50%.

Osim voća i povrća, takođe je značajno i stočarstvo, ali samo u lokalnim okvirima.

## [uredi] Vanjske poveznice

- Službena stranica grada

Dobavljeno iz "http://hr.wikipedia.org../../../j/u/a/Juazeiro.html"

Kategorija: Gradovi u Brazilu

##### Views

- Članak
- Razgovor
- Trenutna inačica

##### Traži

##### Drugi jezici

- English
- Português
- Svenska